Steinbach területe eredetileg Bajorország keleti határvidékéhez tartozott, a 12. században került az Osztrák Hercegséghez. Első említése 1120-ból származik, amikor egy bizonyos Dieprant nevű nemes a garsteni apátságnak adományozta a Ziduinisberg nevű, szlávok lakta falut. 1490-ben az Ennsen túli Ausztria hercegségéhez sorolták. 1171-ben lakói kérelmezték Mária Teréziától egy templom felépítését, amely 1780-ra készült el. II. József egyházreformját követően, 1783-ban Steinbach önálló egyházközséggé vált. A napóleoni háborúk során több alkalommal megszállták. 1918-tól Felső-Ausztria tartomány része. Miután a Német Birodalom 1938-ban annektálta Ausztriát, az Oberdonaui gauba osztották be, majd a második világháború után visszakerült Felső-Ausztriához.